Zadeva: Izpolnjevanje obrazca - poročanje o čakalnih dobah Zavodu za zdravstveno zavarovanje Slovenije
Predlog odgovorov, ki jih izvajalci lahko pošljete ZZZS
 
Spoštovani,

Zavod za zdravstveno zavarovanje Slovenije (ZZZS) je po območnih enotah izvajalcem poslal zahtevo za posredovanje podatkov glede čakalnih dob za posamezne zdravstvene storitve. Takšno zahtevo smo prejeli tudi izvajalci zobozdravstvenih storitev v osnovnem zdravstvu.
Odbor za zobozdravstvo nosilce zdravstvene politike že ves čas opozarja na popolno neustreznost Zakona o pacientovih pravicah, ki določa obveznost vodenja čakalnih seznamov na področju splošnega zobozdravstva, saj ureditev v zakonu ne ustreza specifikam zobozdravniškega dela. Navedeno se kaže tudi v tokratni birokratski zahtevi za posredovanje podatkov, saj je zdravstveni politiki dobro znano, da je glavni razlog za čakalne dobe v zobozdravstvu prenizko število programov oziroma storitev, ki jih ZZZS financira.
ZZZS je po območnih enotah poslal nekoliko drugačne obrazce za posredovanje odgovorov, ki pa vsebujejo 6 podobnih vprašanj. Odbor za zobozdravstvo je vprašanja obravnaval na svoji seji dne 28. junija 2018 in po usklajevanju s predstavniki DENS-a pripravil skupen predlog naslednjih odgovorov, ki jih izvajalci lahko pošljete ZZZS:
Ad1) Izvajalec vpiše podatke za posamezne alineje
AD1; Izvajalec poroča NIJZ čakalno dobo po šifrah, in sicer čakalno dobo za konzervativo po šifrah VZS 1051P in 1051K. Glede čakalne dobe za stomatološko protetiko šifra VZS trenutno ne obstaja, zato poročanje ni mogoče. Čakalna doba za protetiko se poroča ZZZS, kot doslej.

Ad2) Izvajalec na splošno oceni, pojasni vzroke za preseganje dopustnih čakalnih dob
AD2; Čakalne dobe so posledica pomanjkanja programov  in prevelikega obsega pravic glede na obseg njihovega financiranja.
Ad3) Izvajalec navede VZS in za vsak VZS navede vzroke za preseganje dopustnih čakalnih dob
AD3; Čakalne dobe so posledica pomanjkanja programov in prevelikega obsega pravic glede na obseg njihovega financiranja.
Ad4) Izvajalec na splošno oceni, pojasni ukrepe, ki jih je sprejel za skrajšanje čakalnih dob (kadrovski, organizacijski, ipd.)
AD4; Planiranje sredstev v zdravstvu oziroma ukrepov za delovanje javne mreže nosita Ministrstvo za zdravje in ZZZS. Izvajalec opravlja storitve v okviru sprejetih pravil in finančnih sredstev, ki so mu dodeljena.
Ad5) Izvajalec navede VZS in za vsak VZS ukrepe za obvladovanje čakalnih dob (VZS so enaki kot v točki 3)
AD5; Planiranje sredstev v zdravstvu oziroma ukrepov za delovanje javne mreže nosita Ministrstvo za zdravje in ZZZS. Izvajalec opravlja storitve v okviru sprejetih pravil in finančnih sredstev, ki so mu dodeljena.
6. točka na obrazcu: Ugotovitve o utemeljenosti napotitev
Programi odraslo, otroško in preventivno zobozdravstvo so del primarnega zdravstvenega sistema in zato ne opravljajo storitev na podlagi napotnic.

